Viinamarjamust

Viinamarjamust (saksa keeles Rebschwarz, Weinrebenschwarz, inglise keeles Vine black) on külma sinaka tooniga must värvipigment, tegelikult süsi, mida saadakse noorte viinapuuokste söestamisel õhu juurdepääsutaJoonistamise ja maalimise õpik. Tallinn, Eesti NSV Kunst, 1963. Koostiselt süsinik mõningase kaaliumi- ja naatriumisoolade lisandigahttps://www.naturalpigments.com/german-vine-black-pigment.html.

Värvainete indeksis on viinamarjamusta tähised PBk 8 (Pigment Black 8) ja 77268http://www.artiscreation.com/black.html#PBk8.

Praktiliselt sama koostise ja omaduste tõttu võidakse käsitleda sünonüümsena kiindrusega (inglise keeles Lamp Black).

 Omadused 
Pigment on peeneteraline, keemiliselt stabiilne nagu kõik söepigmendid ja väga valguskindelhttps://colourlex.com/project/vine-black/. Värvitoon on sinaka varjundiga must ning segades valgega annab sinise poole kalduva tooni. Kattevõimelt jääb siiski alla lambitahmale. Õlivärvis kuivab suure õlisisalduse tõttu aeglaselt.

 Kasutamine 
Viinamarjamust on kasutatav kõigis maalimistehnikates ja sobib kõigi teiste värvipigmentidega. Nagu kõik söed on viinamarjamust olnud tuntud juba esiajast alates ja keskaja ning renessansi kunstnikud kasutasid seda alusjoonistuse tegemiseks valdavalt.

 Vaata ka 
 Kiindrus
 Süsi
 Elevandiluumust

 Viited 

 Välislingid 
 Viinamarjamust portaalis colourlex.com
 Viinamarjamust lehel naturalpigments.com

Kategooria:Anorgaanilised pigmendid